Steinalderlokalitet påvist gjennom prøvestikking - lok. 7. Lokaliteten ligger ca 145 meter sørsørøst for lok. 6. Her ble det gravd 6 prøvestikk, hvor det var funn i ett av prøvestikkene (ps 48). Til sammen ble det funnet 40 flintavslag og flekker med mer. Det ble først og fremst funnet flint, men det ble også observert en del kvarts i massen. Noen av disse kan være bearbeidet av mennesker. Funnene starter i torvlaget, ved 10 cm dybde og går helt ned til bunnen av prøvestikket, ved 57 cm dybde. De fleste funna ble gjort i torvlaget, som er 50 cm tykt, imidlertid ble det også funnet noen få i det underliggende gruslaget. Lokaliteten ligger i en skråning like nord for en liten bekk som renner gjennom området. Lokaliteten er avgrenset av negative prøvestikk mot sør og øst og av berg mot nord og vest. Den ligger rundt 9 meter over havet.
Det kom i 2016 fram at det i 1992 ble gravd en vannledning gjennom lokaliteten, fra vegen i N og i SSV-lig retning, omlag fem meter vest for, og pallalelt med hagen til eiendom 86/15.

Steinalderlokalitet påvist gjennom prøvestikking - lok. 8. Lokaliteten ligger ca 200 meter sør for lok. 7. Her ble det gravd 14 prøvestikk (ps 54-67). 10 prøvestikk var positive, og til sammen ble det funnet 286 gjenstander. Av disse kan nevnes skrapere, flekker og avslag i flint. Det ble imidlertid også funnet fire biter av keramikk, der det ene skåret er et randskår med vulst. Denne keramikktypen er typisk for siste del av yngre steinalder (4000-1800 f.kr.) og eldre bronsealder (1800-1100 f.kr.). På grunn av tidspress ble bare tre av de positive prøvestikkene gravd til bunns (ps 54-56). Disse viser at funnene strekker seg fra ca 5 cm dybde til ca 73 cm dybde, i en masse bestående av torv på mellom 30-50 cm tykkelse og underliggende sandholdig grusmasse med mye småstein. Lokaliteten er relativt stor i utstrekning, og måler ca. 70 meter N-S og ca. 60 meter Ø-V. Den ligger mellom 5 og 10 meter over havet. Lokaliteten er avgrenset i nord, øst og vest av bergvegger. I sør avgrenses lokaliteten av negative prøvestikk. Lokaliteten ligger i et område med beitemark like sør for boligbebyggelse. I nordøst består området av plen like nedenfor grønt bolighus. I dette område ble det ikke gravd prøvestikk, da lokaliteten naturlig kan avgrenses like vest for plenområdet av berg og nord av en negativ sjakt.

Gropa er delvis grodd igjen av vier / bjørk. Gropa er kledd med mose og lyng. Utv. mål: 5,8m, innv. mål: 4,5m, dybde: 1,3m, innvendig gr. mål: 1,3x1,3m.

Sterkt skråstilt bautastein. På bautaens langside, som vender mot sør er det helt i toppen malt med blå maling. Bautaen er plassert like sør for en sti.

Beskrivelse fra lokalitet:
Fragment av en liten sigd av lysbrun flint (C 56057-1), funnet på markoverflaten ved åkervandring.
Beskrivelse fra Enkeltminne:
Fragment av liten sigd av lysbrun flint. Den er smal, flatehugget, asymmetrisk, og har tilnærmet spissovalt tverrsnitt. Den er brutt ved midten, og er svak bøyd mot enden. Oversiden er hevet, undersiden er flat. Funnet ved åkervandring på markoverflaten.

Funn av to kokepottestjerter (C 56059). Funnet i åker med metalldetektor.

Sølvsteinen er en stor steinblokk med mål cirka 30 meter ØNØ-VSV, cirka 15 meter NNV-SSØ. Høyden er cirka 5 meter. Ved nordkanten av blokken er det en sprekk i ura, Ø-V cirka 3 meter, N-S cirka 0,4 meter. I sprekken er det en stein cirka 2 dypt ned i sprekken som sperrer det meste av hullet. Hullets diameter er cirka 0,5 X 0,5 meter. Innenfor Ø-delen av Sølvstein er det et større hull i steinura. Hullet måler N-S cirka 2,5 meter, Ø-V cirka 1,5 meter. Dybde på hullet inntil 3 meter. Innenfor S-delen av Sølvstein er det en liten, meget vanskelig tilgjengelig heller.

Flere løsfunn funnet ved bruk av metalldetektor.

Kontrollregistrert etter SWECOs miljøovervåkngsprogram januar 2019. Det ble funnet et gardfar og 7 rydningrøyser. Ser ut som området har blitt sjaktet tidligere.
8 rydningsrøyser og 1 steinstreng. De fleste røysene måler 3-3,5 m i diameter og er overtorvet. Steinstrengen løper i nordlig retning, ca 70 m lang. Den skifter retning to ganger.